Kas Sul on ka tunne, et sageli sõbrad/pere/tuttavad ei kuula sinu nõuandeid ning teevad ikka keskkonnale kahjulikke otsuseid? Tahaksid teada rohkem, kuidas inimesi mõjutada keskkonnasõbralikult käituma? Siis ei jää muud üle kui vedada ennast looduskaitseringi seminarile!
#000000
Seekord on seminaril erakordne Liisa Aavik! Psühholoogia taustaga Liisa räägib, kuidas ümbritsev keskkond saab mõjutada inimesi tegema keskkonnasäästlikumaid otsuseid!Liisa on üks neist, kes vist tõesti jõuab kõike – tal on magistrikraad psühholoogias, ta kuulutati 2020. aastal aasta elustiiliblogijaks ja 2021. aastal aasta ettevõtlusmentoriks. Hetkel tegeleb ta aga kirglikult koolitamisega rohemüksamise ja jäätmeteta eluviisi teemal! Rohkem Liisa toimetustest: 
#000001
Seminar toimub 19. mail kell 18.00, TÜ Oecologicumis (Liivi 2) ruumis 126.
#000002
Seminar “Sõda ja keskkond I: linnud”
#000003
Uue juhatuse esimene seminar oli äärmiselt aktuaalsel ja intrigeerival teemal 27. aprillil Oecologicumis. Hea jutu poolest tuntud linnuökoloog Marko Mägi näitas meile sõjakoleduste teist tahku – mõju loodusele.
#000004
Seminar: miks on vähk looduskaitseline probleem?
#000005
Ringi 2022. aasta esimesel seminaril esineb Tartu Ülikooli loomaökoloogia kaasprofessor, noore teadlase preemia laureaat Tuul Sepp.
#000006
Vastavalt “Ühe tervise” (“One health”) kontseptsioonile on keskkonna, loomade ja inimese tervis omavahel tugevalt seotud. Kuigi keskkonnareostuse mõju inimese vähihaigusele on ammu teada, oleme alles üsna alguses, mõistmaks, kuidas reostuskoormus mõjutab vähki haigestumist ja selle kaudu vabalt elavate loomade elu. Me saame loomade vähi uurimiseks kasutada teadmisi inimeseuuringutest. Samal ajal on vabalt elavad loomad ja nende looduslikud vähikaitsemehhanismid aga ka läbiuurimata teadmiste aardekirst uute ideede leidmiseks inimese vähi ennetamiseks ja raviks.
#000007
Seminar toimub 17. veebruaril kell 18.00 TÜ Oecologicumis, Liivi 2 ruumis 126. Tule maskis ja kehtiva covidi-passiga!
#000008
Seminar: Tasaareng – poolt, vastu, mööda
#000009
Kas oled mõelnud selle peale, kuidas majanduskasvule orienteeritud ühiskond mõjutab ümbritsevat keskkonda ja loodust?
#000010
Kui jah, siis õnneks ei ole sa ainus, kes alternatiivsete, keskkonda, loodust ja ühiskonna heaolu arvestavate süsteemide peale on mõelnud. Eestis on inimesi, kes on ennast antud valdkonnas harinud ning kelle kuldaväärt teadmised saavad seminaris jagatud ja arutatud.
#000011
Seminari tulevad pidama tasaarengu asjatundja ja keskkonnakaitsja Madis Vasser: Samuti kõneleb seminaris Maiko Mathiesen, kes on värskelt lõpetanud Barcelona Autonoomse Ülikooli magistrikursuse tasaarengu teemadel. Maiko aitab ka üles ehitada globaalset tasaarengu mõttekoda: 
#000012
Mis on tasaareng?Tasaareng seab kahtluse alla majanduskasvu ülemvõimu ning kutsub demokraatlikult juhitult vähendama tootmist ning tarbimist industrialiseeritud riikides, et saavutada keskkondlik jätkusuutlikkus, sotsiaalne õiglus ning heaolu.Tasaareng sisaldab endas laias laastus kolme dimensiooni:1) vähendamine (keskkonnahoidlik aspekt)2) vabastamine (vaimne pool)3) visioneerimine (suurem-kaugem siht).Selle mõtteviisiga seoses on palju pooltargumente, mõningaid olulisi kriitilisi punkte, aga ka suur hulk valearusaamu ja möödarääkivusi. Seminaris püüamegi neid teemasid omavahel selgemaks arutada.
#000013
Seminar toimub 15. detsembril kell 18.00 Vanemuise 46 ruumis 246.
#000014
Ole valmis tõendama oma nakkusohutust, kanna maski ja näeme seminaril!
#000015
Seminar: Muutuv kliima – pooluselt pooluseni
#000016
Talvekülmade lähenemisele kohaselt käis novembri lõpus Ringile polaaraladest ja kliimast rääkimas meteoroloog ja polaaruurija Timo Palo. Juttu tuli kliimauurimisest 21. sajandil, erinevatest projektidest, millega Timo Palo ise Arktikas ja Antarktikas teadustööd tegemas on käinud, ning muidugi kliimamuutusest ja erinevatest sellega seotud protsessidest polaaralade kontekstis. Täname kõnelejat hariva õhtupooliku eest ning kõiki huvilisi tulemast!
#000017
Seminar: Rohepesu – keskkonnasõbralikkus kui müügitrikk
#000018
Looduskaitsering jätkab oma seminaride seeriaga. Seekord tuleb jutuks rohepesu. Arutleme, millega on tegu ja kuidas mitte selle õnge langeda, tuues rohkesti näiteid meid ümbritsevast elust.
#000019
Seminari viivad läbi Ringi juhatuse liikmed Eleonore Susi ja Amaranta Põld. Tegu on pilootseminariga, mis on osa Noorte Keskkonnanõukogu koolitusprojektist, mis võimaldab noortel arendada oma õpetajaoskusi ja tuua noorteni olulised keskkonnateemad viisil, mis pakub koolitunnile inspireerivat vaheldust.
#000020
Kohtume juba 11. novembril kell 18.00 Vanemuise 46 ruumis 246. Ole valmis näitama vaktsineerimis- või läbipõdemistõendit ning ära unusta maski!
#000021
Seminar: Flores – saar keset ookeani
#000022
Florese saar oma täies ilus
#000023
Vihmasel kolmapäeva õhtupoolikul võttis põline ringikas Keily Tammaru kuulajad endaga kaasa kütkestavale Florese saarele keset avarat Atlandi ookeanit. Keily jagas huvilistele kahe kuu jooksul Portugalile kuuluvas Assooride saarestikus praktika raames nähtut ja kogetut. Juttu tuli Florese endeemsest mardikaliigist, vihasest võitlusest Himaalajast pärit invasiivse taimega ja saarte heitlikust ilmast, mille kõige kõrvale sai maitsta kohalikust juustutööstusest pärinevat magusat küpsetist.
#000024
Juhatus tänab omalt poolt kõiki kuulajaid ja loomulikult ka Keilyt suurt rännuhimu tekitanud ettekande eest!
#000025
Kevad on käes ja rändlinnud muudkui saabuvad. Laaned on laule täis, aga kuidas sellest läbi-segi lõõritamisest kedagi täpsemalt tuvastada? Tartu Üliõpilaste Looduskaitsering kutsub kõiki osalema 4. mail toimuval interaktiivsel veebiseminaril, mis on pühendatud linnulaulude õppimisele.
#000026
Osalema on oodatud kõik huvilised, aga eriti need, kes linnulaule veel ei tunne või on juba natuke algust teinud, aga tahaks juurde õppida. Kui ise salvestada ei jõua, pole lugu – seminaril saab targemaks ikka.
#000028
1. Salvesta lindude laule või häälitsusi, mida sa veel ei tunne
#000029
2. Lõika faile nii, et nende pikkus oleks kuni 30 sekundit
#000030
3. Helifailide nimeks pane oma nimi, salvestuse kuupäev ja arvatav liik (või midagi loomingulist, kui liiki pakkuda ei oska). Näiteks: LeeloLeevike_19.04_rasvatihane.mp3
#000031
5. Helifaile saab saata kuni 3. mai õhtuni.
#000033
6. Osale 4. mail kell 18.00 BBB-s toimuval seminaril.
#000034
P.S Tublimatele salvestajatele on ka auhinnad!
#000035
P.P.S Linnulauluseminar on heaks lohutuseks kõigile neile, kellel ülikoolis Linnuvaatluse välipraktikum (jälle) ära jäi. See less
#000036
Välk-veebiseminar: mis ajab meid matkama?
#000037
Homme, 27.jaanuaril räägib veebiseminaris nendel teemadel Priit Kuusk ehk Wend. Ta on seigelnud kaugetel maadel rattaga, nendest retkedest teame „Ehh, uhhuduuri“ saateid. Samuti mitte kaua aega tagasi naases Wend kümnekuiselt meresõidult, millega tähistati 200 aasta möödumist admiral von Bellingshauseni ekspeditsioonist Antarktikasse, kus Wend oli laevakokk.
#000039
Ühtlasi, kui kellelgi on küsimusi/ ettepanekuid tulevase talimatka kohta, siis saab seminari lõpus küsida. Olete lahkelt oodatud kuulama ja kaasa mõtlema!
#000041
Veebiseminar “Meriforelli ja lõhi kudejõgede olukord Eestis”
#000042
Aasta lõppeb, ent seminarideks veel aega jätkub. Kutsume teid kuulama Martin Kesleri ettekannet meriforelli ja lõhi kudejõgede olukorrast Eestis.
#000043
Ajalugu Kolm sektorit Põhikiri Presidendid Lumeilves
#000045